open-index/open-wikipedia-markdown huggingface dataset:
Lionel Messi

**Lionel Messi**, con plen nómine *Lionel Andrés Messi Cuccittini*, es un professional football-lusor de Argentina. Il nascet li 24-im de junio 1987 in Rosario e il lude por Paris Saint-Germain Football Club (Francia) e por li national selection de football de Argentina. 

Lionel Messi es egardat quam del max bon football-lusor de omni témpores.

Lionel Messi esset settvez electet quam football-lusor mundal del annu li premie Ballon d'Or. Il anc esset electet sixvez quam football-lusor mundal del annu del FIFA.

Lionel Messi lude in li atacca e il es 170 centimetres alt.

Quande il esset in li etá de 13 annus li familie de Lionel Messi translocat a Hispania. Desde li annu 2005 Lionel Messi have anc li civitá de Hispania.

Desde li annu 2017 Lionel Messi es maritat con Antonella Roccuzzo. Li cuple have tri filios.

## Clubes
Lionel Messi ludet por li clubes
* 1992-1995 Grandoli FC (Yunesse)
* 1995-2000 Newell's Old Boys (Yunesse)
* 2003-2021 FC Barcelona (Hispania)
* 2021-2023 Paris Saint-Germain Football Club (Francia)
* 2023- Inter Miami CF (USA)

## Successes
* 2008 Champion in li Olimpic Ludes con Argentina
* 10 vezes champion de Hispania con FC Barcelona
* 4 vezes Victorie del Liga del Championes con FC Barcelona
* 2022 Champion de Francia con Paris Saint-Germain Football Club.
* Six vezes Copa América con Argentina.
* 2022 Championatu Mundal de Football 2022 in Quatar con Argentina.

## National selection de football de Argentina
* 2008 til nu 172 ludes (til decembre 2022) e Lional Messi tirat 98 goles.
* Lionel Messi partiprendet in li Championatu Mundal de Football 2010 in Germania, Championatu Mundal de Football 2010 in Sud-Africa, Championatu Mundal de Football 2014 in Brasil, Championatu Mundal de Football 2018 in Russia e in li Championatu Mundal de Football 2022 in Quatar
James Stewart

**James „Jimmy“ Maitland Stewart** esset un famosi actor de filmes de television e de cinemá de USA. Il nascet li 20-im de may 1908 in Indiana (Pennsylvannia), Florida e morit li  Beverley Hills, California.James Stewart ganiat in li annu 1941 li Oscar-premie por su rol in li film The Philadelphia Story.

James Stewart studiat al universitá de Princeton architectura. Inter 1941 e 1945 il esset pilot in li Duesim Guere Mundal in li armé del USA. Inter 1934 e 1991 James Stewart in presc 100 filmes de television e de cinemá. Il es egardat quam un del max successosi actores del munde.

Su unesim grand successes esset li comedies del film-director Frank Capra in li annus 30 del duantim secul. In li annu 50 del duantim secul James Stewart ludet in pluri filmes del famosi film-director Alfred Hitchcock.

Inter 1949 e 1994 James Stewart esset maritat con li actoressa Gloria Hatrick McLean. Li cuple havet quar infantes.
Gabrielius Landsbergis

**Gabrielius Landsbergis** es un politico de Lituania. Il nascet li 7-im de januar 1982 in Vilnius e es desde li 11-im de decembre 2012  ministre por externi aferes de Lituania. Gabrielius Landesbergis es desde li 25-im de april 2015 presidente del conservativ partise Union del Patria - Cristan Democrates de Lituania.

## Professional e personal vive
Gabrielius Landsbergis es li nepoto del lituanian politico Vytautas Landsbergis. Gabrielius Landsbergis studiat historie in Vilnius e fat un magistro al institut por international relationes e political scientie al universitet de Vilnius. Pos su studies il comensat laborar por li ministerie de externi aferes de Lituania. Inter 2007 e 2011 Landsbergis laborat al ambasade de Lituania in Belgia. Inter 2011 e 2015 il laborat in li cancellaria del guvernament de Lituania.

Gabrielius Landsbergis es maritat con Austėja Landsbergienė (nascet Čijauskaitė) e li cuple have du filias, Morta e Gertrūda, e du filios Augustas e Vilhelmas.

## Political cariera
* 2014-2016 Membre del Europan Parlament
* 2015 Gabrielius Landesbergis es electet li 25-im de april 2015 quam presidente del conservativ partise Union del Patria - Cristan Democrates de Lituania.
* 2016 Gabrielius Landsbergis es electet in li parlament de Lituania Seimas.
* 2020 Gabrielius Landsbergis devenit li 11-im de decembre 2020 ministre por externi aferes de Lituania in li guvernament de Ingrida Šimonytė.
Ian Ziering

**Ian Andrew Ziering** es un actorde television e de cinemá de USA. Il  nascet li 30-im de marte 1964 in Newark (New Jersey). Ian Ziering es activ quam actor desde li annu 1981. Il ludet in li serie de television por junes Beverly Hills, 90210 inter 1990 e 2000 e il ludet li cardinal in li serie de Sharknado-filmes inter 2013-2018.

Ian Ziering esset duvez maritat e have du infantes.
Vladimir Orlić

**Vladimir Orlić** (serb: Владимир Орлић) es un politico de Serbia. Il nascet li 15-im de april 1983 in Beograd e es desde li 2-im de august 2012 presidente del parlament de Serbia. Vladimir Orlić es membre del national-conservativ Serb Progressiv Partise.

## Professional e personal vive
Vladimir Orlić studiat electro-tecnica in Beograd. Il fat su doctoratu in li annu 2012.

## Political cariera
* 2008 Vladimir Orlić devenit membre del national-conservativ Serb Progressiv Partise, antey il esset membre in li extrem-dextri Serb Radical Partise.
* 2014 Vladimir Orlić devenit membre del parlament de Serbia e es electet in li consilie municipal del cité capital Beograd.
* 2016-2020 Vladimir Orlić esset vice-presidente del fraction del Serb Progressiv Partise in li parlament de Serbia.
* 2020-2022 Vladimir Orlić esset vice-presidente del parlament de Serbia.
* 2022 Vladimir Orlić es electet li 2-im de august 2022 quam presidente del parlament de Serbia.
* 2022-2024 Vladimir Orlić esset presidente del parlament de Serbia inter li 2-im de august 2022 e 6-im de februar 2024.
* 2024 Vladimir Orlić es electet denov in li parlament de Serbia.
NGC 5636

**NGC 5636** es un galaxe quel es circa 80 milliones de luce-annus de distantie in li constellation Virgina. It esset decovrit per William Herschel li 30-im april 1786.

## Referenties
NGC 5751

**NGC 5751** es un galaxe quel es situat in un distantie de circa  milliones de luce-annus in li constellation Bovero. It esset decovrit per William Herschel li 24-im april 1789.

## Referenties
Karen Gillan

**Karen Gillan** es un actoressa de television e de cinemá de Reyatu Unit. Ella nascet li 28-im de novembre 1987 in Inverness (Scotia). Karen Gillan es activ quam actoressa desde li annu 2006. Ella ludet in li scientic fiction series Doctor Who in inter 2010 e 2013 e in du Jumanji-filmes 2017 e 2019.

Karen Gillan studiat acter in Edinburgh e London. Ella ganiat pluri premies quam actoressa e ella anc laborat quam foto-modelle.
Aalen

**Aalen** es un cité in Germania. It es situat in li sud de Germania in li país federal Baden-Württemberg. Aalen apartene al Districte Stuttgart e al subdistricte Ostalbkreis.

Li cité have 68.351 (2021) habitantes e un area de 146,48 quadrat-kilometre.

Inter 1360 e 1803 Aalen havet li titul de un líber cité del imperie.

Aalen es li sede del German-Esperanto biblioteca.
Jannik Schümann

**Jannik Schümann** es un german actor de television.  Il nascet li 22-im de julí 1992 in Hamburg e ludet in li annu 2021-2022 in li german serie de television Sisi li rol del imperator Franz Joseph de Austria.

Jannik Schümann es activ quam actor desde li annu 2003. Il anc es activ in musicales e quam sincron-parlator.

Jannik Schümann declarat se self quam homosexual publicmen.
Kiana Madeira

**Kiana Madeira** es un canadian actoressa.  Ella nascet li 4-im de novembre 1992 in Toronto, Ontario e ludet in li serie de Netflix Fear Street (Netflix) in li annu 2021 li rol de *Deena*.

Kiana Madeira es activ quam actoressa desde li annu 2007. In li annu 2017 ella translocat a USA.
Doug Bradley

**Douglas William Bradely** es un actor de cinemá e television del Reyatu Unit.  Il nascet li 7-im de septembre 1954 in Liverpool, Anglia e devenit famosi per li rol del demon Pinhead in serie de horror-filmes Hellraiser. Doug Bradley ludet ti rol in ott del deci Hellraiser-filmes del film-director Clive Barker.

Doug Bradely es activ quam actor desde li annu 1973 e es maritat con Steph Sciullo. Il habita in Pittsburgh in li USA.
Valentina Vargas

**Valentina Vargas** es un actoressa de cinemá e television del Chile. Ella nascet li 31-im de decembre 1964 in Santiago de Chile in Chile, ma su cariera quam actoressa developat se in Francia.

Valentina Vargas translocat de Chile a Francia in li annu 1983. In Paris ella esset activ quam actoresse del teatre e quam cantatora. In li annu 1986 ella ludet in li film Li Nómine del Rose (film) e in li annu 1996 ella ludet in li horror-film Hellraiser V - Bloodlines li rol de *Angélique* in film de Clive Barker con Doug Bradley.
Donatello

**Donatello**, nascet quam *Donato di Niccolò di Betto Bardi*, esset un famosi italian sculptor in li era de renaissance. Il nascet circa in li annu 1386 in Firenze e morit li 13-im de decembre 1466 in Firenze.

Inter 1432 e 1442 Donatello laborat in Firenze e inter 1442 e 1453 in Padova e desde 1453 til su morte in li annu 1466 in Firenze.

Li motives de su sculptores esset religiosi. Il es famosi pro su reliefes.

Donatello ne esset maritat e ne havet infantes. On suspecte que il esset homosexual, ma ne hay un pruva por to.
Abrahami religion

Un **Abrahami religion** es un religion de qui credatores crede que li deo del profete Abraham es sant. Abraham, un hebreic patriarch mentiona se oft in li scrituras quam li Bible e li Coran. Li plu grand Abrahami religiones es Cristianisme, Islam, e Judeisme, ma hay anc quelc plu litt religiones quam Baha'i, Samaritanisme, e Druzisme.

Omnicos Abrahami religiones es monoteistic (ili crede que hay sol un deo). Altri comun qualitás include que on deve pregar a Deo. Li Abrahami religiones have li majorité del religiosi credatores in li munde.

## Religiones
Deo

In monoteistic pensa, **Deo** es li suprem ente, creator, e li plu important objecte del crede. God es omnipotent, omnisavent, omnipresent, e omnibenvolent. God es uncorporal. Quelc religiones descri Deo sin alusion a génere, benque altris have génere-precis terminologie. 

In teisme, Deo es li creator e subtenor del universe, benque in deisme, Deo es li creator, ma ne li subtenor. In panteisme, Deo es li universe self, e in panenteisme, li universe es un parte de (ma ne es completá) Deo. Ateisme es li absentie de crede in Deo o alti deitás, e agnostitisme es li pensa que Deo es unconosset e mem unconossetabil.

Deo es li origine de moral obligation.

Li existentie de Deo es un controverse, e mult teologos ha creet diferent argumentes pro e contra ti.
Eleusis

**Eleusis** (grec: Ἐλευσίς) o anc Elefsina (grec: Ελευσίνα) es un cité in Grecia. It es situat 30 kilometres nord-west west del cité capital Athina in li region Attica. Eleusis es juntmen con Timișoara e Veszprém europan cités de cultura del annu 2023. Eleusis es situat al Egean Mare.

Eleusis have 29.902 (2011) habitantes e un area de 69,44 quadrat-kilometres.

In li antiquita Eleusis esset famosi pro li Eleusian misteries e in li cité nascet in li annu 525/524 a.C. tragico Aeschylus. Hodie Eleusis es un industrial centre e in li cité es situat li max grand petroleo-rafinerie de Grecia.
Annie Barrows

**Annie Barrows** es un autoressa de libres por infantes de USA. Ella nascet in li annu 1962 in San Diego, California e ella es famosi pro li libre-serie Ivy&Bean.

Annie Barrows studiat litteratura e historie in Berkeley e laborat quam editor antey ella devenit un autoressa.

Annie Barrows anc scrit ovres por adultes. Ella es maritat e have du filias. Su tanta esset li autoressa Mary Ann Shaffer con quí ella scrit li libre The Guernsey Literary and Potato Peel Pie Society.

## Ovres
* 2009 *The Magic Half*
* 2003-2018 *[[Ivy and Bean|The Ivy & Bean series]]*
* 2008 *[[The Guernsey Literary and Potato Peel Pie Society]]*
* 2014 *Magic in the Mix* (continuation de The Magic Half)
* 2015 *The Truth According to Us* 
* 2017 *Nothing* 
* 2019 *What Marci saw*
* 2020-2022 *The Iggy series* (quar libres)
Viossa

**Viossa** (IPA: /vi.ˈoʊ.sa/, /vi.ˈɒ.sa/) es un experimental, comunité-creat, planlingue e pidgin, creat desde 2014 per li digital comunité de r/conlangs. Li lingue es creat por exáminer li contacte ínter lingues, e classifica se quam un ingenierít lingue.

Li nom del lingue es derivat de un contrtion del Viossa paroles "vi" (noi) e "glossa" (lingue).

## Regulation
Direct traduction de Viossa al altri lingues es generalmen prohibitet. Támen, li sequent 4 paroles es providet a aprensores, por li facilitation de immersion:

* **akkurat** (or **akk**): yes
* **nai**: ne
* **fshto**: comprender
* **ka**: quo

## Flagga

Li Flagga de Viossa oft representa li lingue, e consiste de un avie al interiore de un blanc circle sur un blu funde. Li avie quel apari in li flagga es un columbe (in Anglesi, un calembur con li parol "pidgin"), plazzat similmen al líterre V, li unesim líterre del nom del lingue. Li flagga es creat in 2016 per u/clausangeloh, e it usa un palette de #00bbff and #fff .

## Referentie

## Ligamentes extern
Vikoli: Wiki in Viossa.
Julia Stiles

**Julia O'Hare Stiles** es un actoressa de cinemá e television de USA. Ella nascet li 28-im de marte 1981 in New York e ella comensat su carriera quam actoressa por li teatre.

Julia Stiles es activ quam actoressa desde li annu 1993. In li annu 2006 ella ludet in li horror-film The Omen (2006). In li 2022 Julia Stiles ludet juntmen con Isabelle Fuhrmann in li horror-film . Ella ludet li rol de *Tricia Albright*.

Julia Stiles es maritat desde li annu 2017 con Preston J. Cook e li cuple have du infantes.
Jennifer Lawrence

**Jennifer Shrader Lawrence** es un actoressa de USA de cinemá de de television. Ella nascet li 15-im de august 1990 in Indian Hills, (Kentucky) e ella recivet li Oscar-premie quam max bon actoressa in li annu 2013. 

Jennifer Lawrence es activ quam actoressa desde li annu 2006 e devenit famosi pro luder li rol Katniss Everdeen in serie de filmes The Hunger Games inter 2012 e 2015. Inter li annus 2015 e 2016 ella esset li max bon payat actoressa del munde. In li annu 2012 Jennifer Lawrence li cardinal rol de *Elissa Cassidy *in li horror-film House at the End of the Street de Mark Tonderai.

Jennifer Lawrence ne havet un education quam actoressa e abandonat li scola in li etá de 14 annus sen har finit it. Ella translocat con su familie in li annu 2014 de Louisville, Kentucky al cité New York.

Jennifer Lawerence es maritat desde li annu 2019 con Cooke Maroney e li cuple have un infante.
Leonardo DiCaprio

**Leonardo Wilhelm DiCaprio** es un famosi actor de USA de cinemá e de televisione producent de filmes. Il nascet li 11-im de novembre 1974 in Los Angeles (California) e il recivet li Oscar-premie quam max bon actor in li annu 2016 por li rol de *Hugh Glass* in film The Revenents. 

George DiCaprio, Li patre de Leonardo DiCaprio, es de italian e german orígine. Leonardo DiCaprio es activ quam actor desde li annu 1989. Il devenit famosi per su rol de *Jack Dawson* in film Titanic in li annu 1997. Altri famosi roles de Leonardo DiCaprio esset li rol de *Gilbert Grape* in li film What’s Eating Gilbert Grape in li annu 1993, *Howard Hughes* in li film Aviator de Martin Scorsese in li annu 2004 e *Jordan Belfor* in li annu The Wolf of Wall Street de Martin Scorsese in li annu 2013.

Leonardo DiCaprio recivet mult premies. Il ganiat trivez li Golden Globe e unvez li Oscar-premie. Il esset un del max payat actores in Hollywood.
Kai Wegner

**Kai Wegner** es un politico de Germania. Il nascet in li 15-im de septembre 1972 in Berlin e es desde li 19-im de may 2019 presidente del Cristan Democratic Union de Germania in Berlin. Inter 2005 e 2021 Kai Wegner esset membre del parlament de Germania. Il devenit ye li 27-im de april 2023 borgomastro de Berlin. Il es li unesim borgomastro de Berlin desde li annu 2001, qui es membre del Cristan Democratic Union de Germania.

## Personal e professional vive
Kai Wegner fat un aprentisage quam comcerciante de assecuranties. Il laborat in un firma por assecuranties e in un firma de construction. Inter 2002 e 2012 Kai Wegner laborat quam índependent consiliero de firmas.

Kai Weger es divorciat e have tri infantes.

## Political cariera
* 1989 Kai Wegner devenit membre in li organisation de yunesse del Cristan Democratic Union de Germania, Yun Union.
* 1995-1999 Kai Wegner esset membre del parlament del districte Berlin-Spandau.
* 1999-2005 Membre del parlament del país federal Berlin.
* 2000-2002 Vice-presidente del Cristan Democratic Union de Germania in li cité Berlin.
* 2000-2003 Presidente del Yun Union in Berlin.
* 2005-2021 Kai Wegner esset membre del parlament de Germania por li Cristan Democratic Union de Germania.
* 2011-2016 General-secretario del Cristan Democratic Union de Germania in li cité Berlin.
* 2017-2019 Kai Wegner esset denov vice-presidente del Cristan Democratic Union de Germania in li cité Berlin.
* 2019 Kai Wegner es electet li 19-im de may 2019 quam presidente  Cristan Democratic Union de Germania in li cité Berlin.
* 2021 Kai Wegner es electet denov in li parlament del país federal de Berlin quam prim-candidate de su partise.
* 2022 Kai Wegner es electet ye li 27-im de april 2023 quam borgomastro de Berlin. Il guverna in un coalition inter li Cristan Democratic Union de Germania e li Socialdemocratic Partise de Germania.
Christian Bale

**Christian Charles Phillip Bale** es un actor de cinemá e television del Reyatu Unit e de USA. Il nascet li 30-im de januar 1974 in Haverfordwest, Pembrokeshire (Gallia) e il ganiat mult international premies quam unvez li Oscar-premie e duvez li Golden Globe Award.

Christian Bale nascet in Gallia, ma il regarda se self quam angles. Quande il esset in li etá de 2 annus su familie translocat de Gallia a Anglia. Quande il havet 17 annus il translocat a Los Angeles in li Unit States de America e il recivet li civitá de USA.

Christian Bale es activ quam actor desde li annu 1982. Il ja ludet in li etá de 13 annus in li film de Steven Spielberg Empire of the Sun in li annu 1987. Christian Bale devenit internationalmen famosi per li rol del serial-mortator Patrick Bateman in li film American Psycho (Film) in li annu 2000.

Altri famosi filmes in queles in ludet es li Batman-trilogie, Thee Prestige (2006), Terminator Salvation (2009), Public Enemies (2009), Exodus: Gods and Kings (2014) e  Thor: Love and Thunder (2022). Il ganiat li Oscar-premie e li Golden Globe Award por li film The Fighter (2010).

Christian Bale es maritat desde li annu 2000 con Sibi Blažić e li pare have du infantes.
Ciudad Juárez

**Ciudad Juárez** es un cité in li nord de Mexico. It es max grand cité in li federal state Chihuahua. Ciudad Juárez es situat al frontiera con li Unit States de America vis-a-vis li cité El Paso in Texas.

Ciudad Juárez esset fundat sub li nómine El Paso del Norte" in annu 1659. Desde li annu 1888 li cité porta li nómine Ciudad Juárez por honorar li presidente de Mexico Benito Juárez.

Li cité have 1.501.551 (2020) habitantes e un area de 321.19 quadrat-kilometres.

Li grand crímine pro li proximitá al frontiera con li USA es hodie un grand problema por li cité. Diversi criminal gruppes combatte in li cité pri li dominantie.
Emma Becker

**Emma Becker** es li pseudonim del frances autoressa Emma Durand.  Ella nascet li  14-im de decembre 1988 in Antony in li département Hauts-de-Seine e el habita desde li annu 2013 in Berlin (Germania). Durand selectet su pseudonim Becker secun li nómine de su grand-matre *Pannebecker*.

Emma Becker studiat in Paris litteratura. In li annu 2011 ella publicat li erotic roman *Mr.*, quel acte pri li relation de un fémina con un mult plu mann. In li annu 2013 ella translocat a Berlin e ella devenit matre de un filio. Poy Emma Becker laborat du annus quam prostituta in un bordelle in Berlin. Ella descrit  su experienties in su roman *La Maison* (Li Dom) in li annu 2019. Pro ti-ci erotic roman Emma Becker recivet in li annu 2019 li premie *Prix du Roman des étudiants France Culture–Télérama*.

## Ovres
* 2011: Mr.
* 2015: Alice
* 2019 La Maison (Li Dom)
* 2022 L'inconduite
Sarah Habel

**Sarah Evelyn Habel** es un actoressa de cinemá e television de USA. Ella nascet li 30-im de julí 1982 in li federal state Michigan in li USA e ella ludet in li horror-film  in li annu 2011 li rol del prostituta *Kendra*.

Pos li universitá Sarah Habel comensat su carriera quam actoressa por li teatre in London e New York e ella comensat laborar quam actoressa in li annu 2007.

In li television ella ludet li rol de Daphne Glover li serie de television de MTV *Underemployed* in li annus 2012 e 2013 e quam and Geraldine Grundy in li serie de television Riverdale 2017 e 2022.
Lauren German

**Lauren Christine German** es un actoressa de cinemá e television de USA. Ella nascet li 29-im de novembre 1978 in Huntington Beach, California e ella ludet in li horror-films  in li annu 2007 li rol de *Beth Salinger*.

Lauren German studiat antropololgie e political scientie in Los Angeles e es activ quam actoresse desde li annu 2000. Su unesim grand rol esset in li romantic film por yunes A Walk to Remember in li annu 2002. In li annu 2003 ella ludet in li horror-film The Texas Chain Massacre (2003) de Michael Bay.
Luiz Inácio Lula da Silva

**Luiz Inácio Lula da Silva** es un politico de Brasil. Il nascet li 27-im de octobre 1945 in Caetés e esset li 35-im Presidente del Brasil inter 2003 e 2010. 

Lula e esset li candidate del *Partido dos Trabalhadores* por li electiones presidential (1989, 1994, 1998, 2002, 2006, 2022). 

Desde li 1-im de januar 2023 li es li 39-im presidente de Brasil.

.
Kevin McCarthy

**Kevin Owen McCarthy** es un politico de USA. Il nascet li 15-im de januar 1965 in Bakersfield, California e esset electet quam presidente del Dom del Representantes del USA li 7-im de januar 2022 in li 15-im rond. Kevin McCarthey es membre del Republican Partise. Desde li annu 2007 il es electet membre del Dom del Represantantes del parlament del USA.

## Personal e professional vive
Kevin McCarthy studiat in Bakersfield *marketing* e *business administration*.Il laborat por li membre del Dom del Representantes Bill Thomas inter 1987 e 2002.

Kevin McCarthey es desde li annu 1992 maritat con Judy Wages e li cuple have du infantes.

## Political cariera
* 2002-2006 Membre in li parlament del federal state California por li Republican Partise.
* 2007 Kevin McCarthy es electet quam membre del Dom del Representantes del USA por li Republican Partise.
* 2011-2022 McCarthy esset presidente del fraction del Republican Partise in li Dom del Representantes del USA.
* 2022 Kevin Mc Carthy esset electet quam presidente del Dom del Representantes del USA, ma il besonat 15 rondes por esser electet pro que membres de su propri Republican Partise votat con il. Extrem-dextri membres de su propri partise votat longmen contra il. Pos quelc concessiones al radical fraction del Republican Partises il finalmen esset electet.
Colin Farrell

**Colin James Farrell** es un actor de cinemá e television de Irland. Il nascet li 31-im de may 1976 in Castleknock e il ganiat mult international premies quam trivez li Golden Globe Award.

Colin Farrell es activ quam actor desde li annu 1997.

Colin Farrel have du infantes.
Caspar David Friedrich

**Caspar David Friedrich** esset un famosi german pictor. Il nascet li 5-im de septembre 1774 in Greifswald e morit  li 7-im de may 1840 in Dresden. Il es egardat quam max important representante del tost romantica in Germania. Caspar David Friedrich anc contribuet al developament del modern arte.

Caspar David Friedrich studiat in Köbenhavn (Dania) e residet in Dresden. Il maritat in li annu 1818 Caroline Bommer, qui esset 19 annus plu yun quam il. Li cuple havet quar infantes.

Caspar David Friedrich pictet mult paisages e esset inspirat per su viages al nord de Germania. Su max famosi pictura es Li migrator sur li mare de nebul del annu 1818.
Gina Lollobrigida

**Luigia Gina Lollobrigida** esset un famosi actoressa de Italia. Ella nascet li 4-im de julí 1927 in Subiacon e morit in li etá de 95 annus li 16-im de januar 2023 in Roma.

Gina Lollobrigida ludet in 70 filmes de cinemá e television. Ella esset activ quam actoressa inter 1946 e 1997. Gina Lollobrigida esset anc activ quam fotograf.

In li annu 1961 Gina Lollobrigida recivet li Golden Globe Award-premie quam max bon international actoressa in li annu 1960.

Gina Lollobrigida esset un simbol de sex in li annus 50s e annus 60s del 20-im secul. Inter 1949 e 1971 ella esset maritat con Milko Škofič. Gina Lollobrigida havet un infante.

In li annu 1984 Gina Lollobrigida ludet in li serie de television Falcon Crest.
Boris Pistorius

**Boris Ludwig Pistorius** es un politico de Germania. Il nascet li 14-im de marte 1960 in Osnabrück e es desde 19-im de januar 2023 ministre de defense de Germania pos li demission de Christine Lambrecht. Boris Pistorius es un membre del Socialdemocratic Partise de Germania.

## Personal e professional vive
Li matre de Boris Pistorius, Ursula Pistorius (1933-2015) esset membre del parlament del país federal Infra Saxonia. Pos li scola Boris Pistorius fat un aprentisage quam comerciante e fat su obligatori servicie militari. Pos to il studiat jurisprudentie in Osnabrück, Münster e Angers (Francia). Pos su studies Boris Pistorius laborat quam avocate, ma comensat tost laborar por li país federal Infra Saxonia.

Boris Pistorius es vidui e have du filias. Su marita Sabine Pistorius (nascet quam Hess) morit in li annu 2015 pro cancere. Boris Pistorius esset inter 2016 e 2022 in un relation con Doris Köpf, qui es li ex-marita del german ex-prim-ministre Gerhard Schröder.

## Political cariera
* 1976 Boris Pistorius devenit membre del Socialdemocratic Partise de Germania.
* 2006-2013 Boris Pistorius esset borgomastro de Osnabrück.
* 2013-2022 Boris Pistorius esset ministre por interni aferes e sport del país federal Infra Saxonia in li guvernament de Stephan Weil.
* 2017 Boris Pistorius es electet in li parlament del país federal Infra Saxonia e devenit membre del in li presidentie del Socialdemocratic Partise de Germania.
* 2019 Pistorius candidat sin successe por li oficie del presidente del Socialdemocratic Partise de Germania juntmen con Petra Köpping.
* 2023 Boris Pistorius devenit li 19-im de januar 2023 ministre por defense de Germania in li guvernament de Olaf Scholz.
Denys Monastyrsky

**Denys Anatoliiovych Monastyrsky** (Ukrainian: Денис Анатолійович Монастирський) esset un politico de Ukraina. Il nascet li 12-im de junio 1980 in Khmelnytskyi e morit per un accidente de helicopter li 18-im de januar 2023 in Brovary in li Districte Kiev. Denys Monastyrsky esset inter li 16-im de julí 2021 til su morte ye li 18-im de januar 2023 ministre por interni aferes del Ucraina in li guvernament de Denys Shmyhal.

## Personal e professional vive
Denys Monastyrsky studiat jurisprudentie in Khmelnytskyi e il fat su doctoratu de jurisprudentie in Kiev. Desde li annu 2007 Monastyrsky laborat quam avocate e quam docent e professor al universitá de Khmelnytskyi.

Denys Monastyrsky esset con Zhanna Monastyrsky e li cuple havet du infantes.

## Political cariera
* 2014-2019 Denys Monastyrsky laborat quam assistente e consiliero del membre del parlament de Ukraina Anton Herashchenko.
* 2019 Denys Monastyrsky esset electet in li parlament de Ukraina quam membre del partise Servitor del Popul.
* 2021 Denys Monastyrsky devenit ministre por interni aferes de Ukraina ye li 16-im de julí 2021 in li guvernament de Denys Shmyhal.
* 2023 Denys Monastyrsky morit li 18-im de januar 2023 in un accidente de helicopter in Brovary in li Districte Kiev.
Gerhard Schröder

**Gerhard Fritz Kurt „Gerd“ Schröder** es un politico de Germania. Il nascet li 7-im de april 1944 in Mossenberg e esset prim-ministre de Germania inter li 27-im octobre 1998 til 22-im de novembre 2005. Gerhard Schröder es un membre del Socialdemocratic Partise de Germania e esset presidente del Socialdemocratic Partise de Germania inter li 12-im de marte 1999 til 21-im de marte 2004.

## Personal e professional vive
Gerhard Schröder studiat jurisprudentie in Göttingen e laborat til li annu 1990 quam advocate. Il es in su quinesim maritage e il ne have propri infantes.

## Political cariera
* 1963 Gerhard Schröder devenit un membre del Socialdemocratic Partise de Germania.
* 1978-1980 Presidente del organisation de yunesse del Socialdemocratic Partise de Germania Yun Socialistes.
* 1980-1986 Schröder esset electet quam membre del parlament de Germania.
* 1986-1998 Gerhard Schröder esset membre del parlament del país federal Infra Saxonia.
* 1990-1998 Prim-ministre del país federal Infra Saxonia.
* 1998-2005 Schröder esset prim-ministre de Germania inter li 27-im octobre 1998 e li 22-im de novembre 2005
* 1999-2004 Gerhard Schröder esset inter li 12-im de marte 1999 e li 21-im de marte 2004 presidente  del Socialdemocratic Partise de Germania.

## Politica
Gerhard Schröder havet un strett relation con Russia e su dictator Vladimir Putin. Il adoptet du infantes de Russia e esset membre in li directoratus de russ firmas in li sector de energie. Li social reformes de Gerhard Schröder durant li témpor de su guvernament in Germania esset tre controversi, mem in su propri partise. Gerhard Schröder laborat pos li fine de su political cariera por li interresses de Russia.
Nausicaä del Valley del Vent (film)

Nausicaä del Valley del Vent (Japanesi: 風の谷のナウシカ, Hepburn: Kaze no Tani no Naushika) es un 1984 Japanic pos-apocalyptic anime film scrit e directet per Hayao Miyazaki, basat sur su 1982 manga. It esset animat per Topcraft por Tokuma Shoten e Hakuhodo, e distribuet per li Toei Company. Joe Hisaishi, che su prim colaboration con Miyazaki, composit li partitura. Li film stara li voces de Sumi Shimamoto, Gorō Naya, Yōji Matsuda, Yoshiko Sakakibara e Iemasa Kayumi. Eveniente che un pos-nucleari futuric munde, li film narra li historie de Nausicaä (Shimamoto), li yun deceni princessa del Valley del Vent. Ella deveni implicat in un lucte con Tolmekia, un reyia quel pena ad usar un ancian arme por eradicar un jungle plen de gigantic mutant-insectes.
Alar Karis

**Alar Karis** es un politico de Estonia. Il nascet li 26-im de marte 1958 in Tartu e es desde li 11-im de octobre 2021 presidente de Estonia. Alar Karis ne es membre in un political partise.

## Personal e professional vive
Alar Karis studiat veterenari medicina in Tartu. Il fat un academic cariera in li universitás de Estonia. Quam scientist Alar Karis anc laborat in Hamburg, Rotterdam e London. Il es specialist por genitica moleculari. In li annu 1999 Alar Karis devenit professor por zoologie al universitá de Tartu. Inter 2012 e 2018 Alar Karis esset rector del universitá de Tartu. Desde li april 2018 Alar Karis es li director del national muséo de Estonia in Tartu.

Desde li annu 1977 Alar Karis es maritat con li historico Sirje Karis (nascet quam Sirje Jädal). Li cuple have tri infantes.

## Political cariera
* 2012-2018 Alar Karis esset presidente del chef auditor de Estonia
* 2021 Alar Karis esset electet quam presidente de Estonia ye li 31-im de august 2021. Alar Karis devenit li 11-im de octobre 2021 presidente de Estonia.
Giurgiulești

**Giurgiulești** es un municipie in li sud del sudost-europan state Moldavia. It in li sud del land al confluentie del fluvies Danubio e Prut. Giurgiulești es situat al frontieras de Moldavia con Rumania in li west e Ukraina in li ost.

Giurgiulești es li sol accesse de Moldavia al fluvie Danubio e li municipie have un important portu. Li municipie apartene al Districte Cahul. Li accesse al Danubio have solmen un largore de 600 metres. 

Giurgiulești havet in li annu 2014 2.866 habitantes. It es un village sin un centre.
Emily Rudd

**Emily Ellen Rudd** es un actoressa de cinemá e television de USA. Ella nascet li  4-im de februar 1993 in Saint Paul in li federal state Minnesota in li USA e ella ludet in li rol de *Cindy Berman* in li horror-film trilogie de Netflix Fear Street in annu 2021. 

Emily Rudd es activ quam actoressa desde li annu 2013. Pos su studies de luder artes ella comensat laborar quam foto-modelle.

## Filmografie
* 2017:	Sea Change quam 	Miranda Merchant	
* 2021	Fear Street Parte Du 1978 quam Cindy Berman	
* 2021	Fear Street Part Tri 1666 quam Abigail / Cindy Berman	
* 2022	Moonshot quam Ginny
Sadie Sink

**Sadie Elizabeth Sink** es un actoressa de cinemá, teatre e television de USA. Ella nascet li  16-im de april 2002 in Brenham in li federal state Texas in li USA e ella ludet in li rol del yun *Ziggy Berman* in li horror-film trilogie de Netflix Fear Street in annu 2021 e desde li annu 2017 in li successosi misterie-serie de Netflix Stranger Things. Ta ella lude li rol de *Maxine Max Mayfield.*

Sadie Sink es activ quam actoressa desde li annu 2011.
Li Ultim Ex Nos

***Li Ultim Ex Nos*** es un 2013 action-aventurosi lude developat per Naughty Dog e publicat per Sony Computer Entertainment. Lusores controla Joel, un contrabandero comisset ad escortar un yuna, Ellie, trans un pos-apocaliptic Unit States. *Li Ultim Ex Nos* es ludet che triesim-person perspective. Lusores usa fusiles e improvisat armes e posse usar furtivitá por defender contra inamical humanes e canibal creaturas infectet per un mutat fungo de li génere *Cordyceps*. Che in-linea multilusori mode, til ott lusores ocupar se per cooperativ e competitiv ludité.
Zoey Deutch

**Zoey Francis Thompson Deutch ** es un actoressa de cinemá e television de USA. Ella nascet li  10-im de novembre 1994 in Los Angeles im li federal state California in li USA e ella ludet in li prim rol de *Samantha Kingston* in li scientific fiction-drama film por yunes Before I Fall. 

Zoey Deutch es activ quam actoressa desde li annu 2009. Ella anc ludet in li comic film por yunes Everybody wants some!! e in li serie de Netflix The Politician (Serie) e li romantic comedie Set it up.

Zoey Deutch es de judeic orígine.
Herbert Kickl

**Herbert Kickl** es un dextri politico de Austria. Il nascet li 19-im de octobre 1968 in Villach e es desde li 19-im de junio 2021 presidente de del dextri Partise del Libertá de Austria. Inter li 18-im de decembre 2017 til 22-im de may 2019 Kickl esset ministre por interni aferes de Austria in li guvernament de Sebastian Kurz.

## Personal e professional vive
Pos li scola Herbert Kickl fat su obligatori servicie militari. Il comensat studiat political sciente e publicistica e desde li annu 198 historie e filosofie in Vienna, ma il ne finit su studies. Herbert Kickl laborat in academias del Partise del Libertá de Austria.

Herbert Kickl es maritat e have un filio. Il habita in Purkersdorf.

## Political cariera
* 2005-2018 General-secretario del Partise del Libertá de Austria.
* 2006-2017 Herbert Kickl esset membre del parlament de Austria.
* 2017-2019 Ministre por interni aferes de Austria in li guvernament de Sebastian Kurz.
* 2019 Herbert Kickl es denov membre del parlament de Austria e devenit chef del fraction del Partise del Libertá de Austria.
* 2021 Herbert Kickl es electet li 19-im de junio 2021 quam presidente del Partise del Libertá de Austria quam successor de Norbert Hofer.
* 2024 Herbert Kickl esset li prim-candidate del Partise del Libertá de Austria in li electiones parlamentari al parlament de Austria. Li Partise del Libertá de Austria devenit por li unesim vez in su historie li max grand partise de Austria e ganiat con circa 29 percentes.

## Politica
Herbert Kickl es parte del dextri fraction de su partise. Il es egardat sovente quam dextri-extrem o radical-dextri politico.
Petr Pavel

**Petr Pavel** es un politico e ex-oficiro de Tchekia. Il nascet li 1-im de novembre 1961 in Planá u Mariánských Lázní e esset electet li 28-im de januar 2023 in li duesim rond al presidente de Tchekia. Petr Pavel ne es membre in un political partise.

## Personal e professional vive
Petr Pavel fat un cariera quam professional oficero del armé de Tchecoslovakia e Tchekia. Inter 2012 e 2015 il esset chef del general stabe del armé de Tchekia e inter 2015 e 2018 il esset presidente del militari comité de NATO. In li annu 2018 Petr Pavel finit su militari cariera.

Petr Pavel es maritat con Eva Pavlová desde li annu 2004. Inter 1986 e 2001 il esset maritat con Hana Pavlová. Petr Pavel have tri infantes.

## Political cariera
* 1985-1989 Petr Pavel esset membre del Comunist Partise de Tchecoslovakia.
* 2023 Petr Pavel esset electet quam presidente de Tchekia ye li 28-im de januar 2023 in li duesim rond.
Glendale (Arizona)

**Glendale** es un cité in li sud del Unit States de America. It es situat in un distantie de 14 kilometres nord-west de Phoenix, quel es li cité capital del del federal state Arizona. 

Li cité have 248.325(2020) habitantes e un area de 144.4 quadrat-kilometres.

Glendale esset fundat in li annu 1887. 

## Sport
Li cité es famosi in li tot Unit States de America quam hem del American Football-club Arizona Cardinals, quel lude in National Football League. In li annu 2023 evenit li finale del National Football League, li Super Bowl, in Glendale. Anc li Hockey sur glacie-club Arizona Coyotes have su hem in li cité. Li Arizona Coyotes lude in professional National Hockey League.
Mercosur

**Mercosur** es international economic organisation in Sud-America. Li nómine *Mercosur* es li hispan abreviation por *Mercado Común del Sur* (*Comun Mercate del Sud*). Li portugalesi nómine del organisation es *Mercosul* por *Mercado Comum do Sul* e in li lingue Guarani, quel es parlat in Paraguay *Ñemby Ñemuha *.

Mercosur esset fundat quam organisation ye li 26-im de marte 1991 per li Tractate de Asunción. Mercosur ha creat un comun mercate e comun union de doane por su membre states, qual have plu quam 260 milliones homes e un area de 12,8 milliones quadrat-kilometres. Li sede del organisation es li cité capital de Uruguay Montevideo. Li protocol de Ouro Preto del annu 1994 ha creat nov institutiones del organisation.

Mercosur have nur quar membres, pos que li membritá de Venezuela esset suspendet e sett asociat membres. Li membre-states have un comun passportes. Li color de passportes es blu.

## Institutiones
Mercosur have quam comun institutiones e organes:
* El Consejo del Mercado Común (CMC)
* El Grupo Mercado Común (GMC)
* La Comisión de Comercio del MERCOSUR (CCM)
* La Comisión Parlamentaria Conjunta (CPC)
* El Foro Consultivo Económico-Social (FCES)
* La Secretaría Administrativa del MERCOSUR (SAM)

## Membres de Mercosur

### Plen membres
* Argentina (desde 1991)
* Brasil (desde 1991)
* Paraguay (desde 1991)
* Uruguay (desde 1991)

### Asociat membres
* Chile (desde 1996)
* Bolivia (desde 1997, li land vole devenir plen membre in li organisation)
* Perú (desde 2003)
* Columbia (desde 2004)
* Ecuador (2004, li land vole devenir plen membre del organisation)
* Guyana (2015, li tractates ne es ancor ratificat)
* Surinam (2015, li tractates ne es ancor ratificat)

### Observatores
* Nov-Zeland
* Mexico

### Suspendet membres
* Venezuela esset membre del organisation desde 2012, ma li membritá esset suspendet in li annu 2016.
Kaliningrad

**Kaliningrad** (russ: Калининград) es un cité in Russia, til li annu 1946 it esset con li nómine Königsberg parte de Germania e cité capital de Ost-Prussia. Hodie Kaliningrad es li cité capital del Oblast Kaliningrad, quel es un exclave de Russia inter Lituania e Polonia. Kaliningard apartene al region Nord-West Russia.

Li cité es situat west de Russia in un distantie de 50 kilometres del Baltic Mare.  Li fluvie Pregolya (german: *Pregel*) flue tra li cité.

Kaliningrad have have 431.402 (2010) habitantes e un area de 223 quadrat-kilometres. 

Li cité esset in li annu 1255 con li nómine Königsberg. It esset li cité capital de Ost-Prussia. In li Duesim Guerre Mundal li cité esset totmen destructet. Pos li Duesim Guerre Mundal li Soviet-Union anexet li cité. Li german population fugit o esset murdat del soviet armé. Pos to li cité esset russificat e recivet in li annu 1946 li nómine Kaliningrad secun li ex-chef del state del Soviet-Union Michail Kalinin. Nu 87 percentes del population es russes.
Kiernan Shipka

**Kiernan Brennan Shipka** es un actoressa de cinemá e television de USA. Ella nascet li  10-im de novembre 1999 in Chicago in li federal state Illinois in li USA e ella ludet in li rol del yun *Sabrina Spellman* in li horror-series por yunes de Netflix Chilling Adventures of Sabrina inter 2018 e 2020. Inter 2007-2014 Kiernan Shipka ludet li rol de *Sally Draper* in li drama serie de AMC *Mad Men*.

Kiernan Shipka es activ quam actoressa desde li annu 2006.
Azores

Li **Azores** o **autonom region de Azores** es un gruppe de insules e un autonom region de Portugal situat in li Atlantic Ocean, con 236 413 habitantes e un densitá de 101,8 habitantes por km². It es li sixesim max grand region del land.
Heinz Rühmann

**Heinrich Wilhelm „Heinz“ Rühmann** esset un famosi actor, director de filmes e cantator de Germania. Il nascet li  7-im de marte 1902 in Essen e morit in li etá de 95 annus li 1-im de octobre 1994 in Aufkirchen. Heinz Rühmann es egardat quam li max famosi e populari actores de Germania in li 20-im secul.

Heinz Rühmann esset activ quam actor 1926 e 1993. Su unesim grand successe esset su rol in film Die drei von der Tankstelle in li annu 1930. Su max grand successe esset li rol del instructor *Hans Pfeiffer* in li comedie Die Feuerzangenbowle. Pos li Duesim Guerre Mundal Heinz Rühmann ludet seriosi caractere-actor in filmes quam li criminal film Es geschah am hellichten Tag (1958) e Der Hauptmann von Köpenick (1956).

Heinz Rühmann esset trivez maritat.
Robert Stack

**Robert Stack**, qui nascet quam *Charles Langford Modini Stack*, esset actor de USA. Il nascet li 13-im de januar 1919 in Los Angeles e morit in li etá de 95 annus li 14-im de may 2003 in Los Angeles. 

Robert Stack ludet in li successosi criminal serie The Untouchables inter 1959 e 1963. In li comedie Airplane! in li annu 1980 il ludet li rol de *Rex Kramer*.

Robert Stack esset activ quam actor inter 1934 e 2003. Il esset maritat con li actoressa Rosemarie Bowe e li cuple havet du infantes.
Hans Modrow

**Hans Modrow** esset un comunist politico del German Democratic Republica. Il nascet li 27-im de januar 1928 in Jasenitz e esset inter li 13-im de novembre 1989 til 12-im de april 1990 prim-ministre del German Democratic Republica. Il esset membre del Socialist Partise del Unitá de Germania e su successor-partises in li unit Germania. 

## Personal e professional vive
Hans Modrow fat un aprentisage quam serrero por machines. Il devet partiprender in li Duesim Guerre Mundal. Hans Modrow esset in li captivitá del Soviet-Union durant li guerre. Ta il devenit adherent del totalitari ideologie del comunisme. Hans Modrow retornat ye li annu 1949 del captivitá de guerre. Il studiat economie in Berlin.

Hans Modrow esset maritat con Annemarie Straubing e li cuple havet quin infantes, ma tri morit strax pos li nascentie.

## Political cariera
* 1958-1990 Hans Modrow esset membre del pseudo-parlament del German Democratic Republica.
* 1967-1989 Membre del Central Comité del Socialist Partise del Unitá de Germania.
* 1973-1989 Unesim secretario del communist Socialist Partise del Unitá de Germania in Dresden.
* 1989-1990 Hans Modrow esset prim-ministre del German Democratic Republica inter li 13-im de novembre 1989 til 12-im de april 1990.
* 1990-1994 Modrow esset membre del parlament del unit Germania por li successor-partise del Socialist Partise del Unitá de Germania, Partise del Democratic Socialisme.
* 2007-2023 Presidente del Consilie del Seniores del partise Die Linke.

## Politica e controverses
Hans Modrow esset responsabil por li falsification de electiones in li German Democratic Republica e violentie contra demonstrantes in li annu 1989. Til su morte Modrow adheret a li totalitari ideologie del comunisme. Il justificat li imperialist atacca de Russia contra Ukraina in li annu 2023.
Fernando Pessoa

**Fernando Pessoa**, qui nascet quam * Fernando António Nogueira de Seabra Pessoa*, esset un famosi autor e poet de Portugal. Il nascet li 13-im de junio 1988 in Lisboa e morit li 30-im de novembre 1935 in Lisboa.

Fernando Pessoa publicat sub diferent heteronimes su ovres. Li tri max important heteronimes esset *Alberto Caeiro*, *Álvaro de Campos* e *Ricardo Reis*.

Li max grand parte de su ovre esset descovrit pos su morte. Dum su vive il publicat solmen poc ovres.

Fernando Pessoa esset un amico del autor e satanist Aleister Crowley.
Aeroport International Heydar Aliyev

**Aeroport International Heydar Aliyev** (in azerbaidjanesi: *Heydər Əliyev adına Beynəlxalq Hava Limanı*; IATA-Code: GYD, ICAO-Code: UBBB) es un aeroportu situat in li nord-est 20&nbsp;km de Baku, Azerbaidjan. It havet 4,730,000 passageros in li annu 2019.

## Externi ligamentes

* Oficial internet-págine de Aeroport International Heydar Aliyev
Raquel Welch

**Raquel Welch**, qui nascet quam *Jo Raquel Tejada*, esset un actoressa de USA de television e cinemá. Ella nascet li 5-im de septembre 1940 in Chicago e morit in li etá de 82 annus li 15-im de februar 2023 in Los Angeles. 

Raquel Welch esset in li annus 60 e 70 del 20-im secul un sexual simbol del film in Europa e li Unit States de America. Ella esset activ quam actoressa inter 1964 e 2017. Ella comensat laborar quam foto-modelle til ella devenit un professional actoressa.

Raquel Welch esset quarvez maritat e havet du infantes.
Anita von Ow

**Anita von Ow** es un ex-actoressa de cinemá de Svissia. Ella nascet li  30-im de novembre 1949 in Zúrich e devenit famosi per li famosi criminal film Es geschah am hellichten Tag (1958) in quel el ludet li puella *Annemarie Heller*. Anita von Ow esset activ quam infant-actoressa inter 1958 e 1959. 

Anita von Ow devenit matre de un filia e habita in Büsingen am Hochrhein, quel es un german exclave in Svissia.

## Filmografie
* 1958 Es geschah am hellichten Tag quam Annemarie Heller.
* 1959 Ein Mann geht durch die Wand quam Marianne Steiner.
* 1959 Tausend Sterne leuchten.
* 1975 Wir haben lange geschwiegen (documentari film).

## Ligamines extern
* Articul pri Anita von Ow ex li annu 2019 in li jurnal Blick https://www.blick.ch/people-tv/schweiz/sie-spielten-in-den-groessten-schweizer-filmen-das-wurde-aus-den-kinderstars-von-gestern-id15449800.html
Kahramanmaraş

**Kahramanmaraş** es un cité in Turcia. It es situat in li sud-ost del land in li sudal parte de Anatolia. Kahramanmaraş es situat 100 kilometres nord del frontiere con Siria e in un distantie de 150 kilometres nord-ost del cité Adana. Kahramanmaraş es li cité capital del Provincia Kahramanmaraş. Til li annu 1973 Kahramanmaraş portat li nómine * Maraş*.

Li cité have 1.168.163 (2021) habitantes e un area de 3017,45 quadrat-kilometres.

Ye li annu 1515 Kahramanmaraş devenit un parte del Osman Imperie. In li annu 2023 un sisme destructet partes del cité.
Laurence St-Germain

**Laurence St-Germain** es un ski alpin sportista de Canada. Ella nascet li 30-im de may 1994 in li Cité de Québec in Canada in li provincia Québec e devenit surprisantmen champion mundal in li slalom in li Champinonatu mundal de Ski Alpin 2023 in Meribel (Francia)

Desde li annu 2015 Laurence St-Germain es activ in li mund-bocale de alpin ski. 

Laurence St-Germain origina de Saint-Ferréol-les-Neiges, quel es proxim del ski region Mont Sainte-Anne in li provincia Québec. Ell studia informatica al universitá de Vermont in li USA.
Dorin Recean

**Dorin Recean** es un politico de Moldavia. Il nascet li 17-im de marte 1974 in Dondușeni e es desde li 16-im de februar 2023 prim-ministre de Moldavia. Dorin Recean ne es membre de un political partise.

Dorin Recean studiat economie in Chișinău. Il laborat inter 1995 til 2007 in li Academie de Economic Studies quam docente. Dorin Recean laborat por diversi firmas inter 2002 e 2010.

Dorin Recean es maritat e have du infantes.

## Political Cariera
* 2010-2012 Vice-Ministre por informational tecnologie e comunication de Moldavia.
* 2012-2015 Dorin Recean esset ministre por interni aferes de Moldavia.
* 2022-2023 Consiliero del presidente Maia Sandu por defense e national securitá.
* 2023: Dorin Recean devenit li 16-im de februar 2023 prim-ministre de Moldavia.
Station ferroviari Baku

Li **Station ferroviari Baku** (in azerbaidjanesi: *Bakı Dəmir Yolu Vağzalı*) es li station ferroviari de Baku, Azerbaidjan. Li inaugral del station evenit in li annu 1880. Li station have ott reles.

## Externi ligamentes

* Ticket.ady.az